पाएं अपने शहर की ताज़ा ख़बरें और फ्री ई-पेपरडाउनलोड करें
सागर में बढ़ती कोरोना संक्रमण की रफ्तार को रोकने और कोरोना की चेन तोड़ने के लिए प्रशासन ने जिले में कोरोना कर्फ्यू बढ़ाने का निर्णय लिया है। अब जिले में 15 मई की सुबह 6 बजे तक कोरोना कर्फ्यू का आदेश जारी किया है, लेकिन शनिवार (15 मई) और रविवार (16 मई) को वीकेंड लॉकडाउन होने की वजह से 17 मई सुबह 6 बजे तक सब लाॅक रहेगा। कलेक्टर दीपक सिंह ने कहा कोरोना संक्रमण को देखते हुए कोरोना कर्फ्यू बढ़ाने का निर्णय लिया गया है। इससे पहले 8 मई तक कोरोना कर्फ्यू घोषित था।
इसके अलावा कोरोना कर्फ्यू के दौरान प्रशासन ने सख्ती शुरू कर दी है। बगैर किसी कारण सड़कों पर घूमने वालों के खिलाफ कार्रवाई की जा रही है। वहीं किल कोरोना-3 अभियान के तहत प्रशासन ने सागर शहर में कोविड सहायता केंद्र खोले हैं। जहां सर्दी-खांसी और बुुखार से पीडि़त लोग पहुंचकर इलाज करा सकेंगे। साथ ही केंद्र प्रभारी लगातार मोहल्लों में पहुंचकर सर्दी-खांसी व बुखार के मरीजों को कोविड सहायता केंद्र जाने के लिए प्रेरित करेंगे।
जिले में 13 हजार 111 पहुंचा कोरोना मरीजों का आंकड़ा
जिले में कोरोना संक्रमण की रफ्तार थम नहीं रही है। रोजाना 200 से अधिक मरीज सामने आ रहे हैंं। गुरुवार को 231 संक्रमित मरीज सामने आए है । इस प्रकार जिले में अब तक 13 हजार 111 कोरोना संक्रमित मरीज मिल चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn